මේ වසරේ ගත වූ මාස හයක කාලය තුළ නොච්චියාගම පොලිස් වසමෙහි කළ වැටලීම්වලදී නීති විරෝධී මත්පැන් හා මත්ද්‍රව්‍ය ජාවාරම් වලට සම්බන්ධ පුද්ගලයන් අත්අඩංගුවට ගෙන අධිකරණයට ඉදිරිපත් කිරීමෙන් රුපියල් දහසය ලක්ෂ එකළොස් දහස් පන්සීයක දඩ මුදල් ප්‍රමාණයක් රජයට අයකර දීමට නොච්චියාගම පොලිසියට හැකි වී තිබේ.නීති විරෝධි කසිප්පු හා ගංජා වැනි මත්පැන් හා මත්ද්‍රව්‍ය ජාවාරම් වැටලීමෙන් ද රට බීම බලපත්‍ර නොමැතිව අලෙවි කිරීමට අදාළ වැටලීම් වලින්ද මේ උසාවි දඩ මුදල් ආදායම අයකර දීමට හැකි වී ඇතැයි නොච්චියාගම පොලිසියේ මහජන සම්බන්ධතා අංශයේ ස්ථානාධිපති උප පොලිස් පරීක්ෂක ගුණසේන මහතා පැවැසීය.